Ek dink jy verwar Jan Publiek met Piet Pompies. Sover ek weet word Piet Pompies gewoonlik in 'n negatiewe konteks gebruik, amper soos ons sou sê: "Dink jy ek is Piet Pompies?", "Ja, mors maar voort - dan moet Piet Pompies (baie sterk versagting van Kiepie die kont) weer opruim". Ek dink nie hier sou Jan Publiek betrokke raak nie.
Die WAT rep geen woord oor Piet Pompies nie, ook nie die Etimologiewoordeboek van 1968 nie, ook nie oorlede Anton F. Prinsloo se Spreekwoordeboek nie - as jy sy graf by www.eggsa.org vind, kan jy maar vir ons laat weet. Suidpunt (kontak) 13:37, 14 November 2016 (UTC)
As "Sessie-inligting" verlore gaan, verwys dit moontlik na die koekie wat gebruik word om tred te hou met jou gebruikersessie. Die koekie is 'n klein tekslêer met sessie-inligting wat in jou webblaaier gestoor word en wat deur die bediener (Wikipedia) gebruik word om vas te stel wie jy is, en om te verifieer dat jy wel ingelog is. Dit word na die bediener gestuur elke keer as jou webblaaier iets van die bediener aanvra (soos 'n bladsy of 'n foto in 'n bladsy). Indien die sessie-inligting verlore gaan, kan dit dus wees dat die koekie weg is, of dat dit nie na die Wikipedia bediener gestuur word nie. Het jy miskien jou webblaaier ingestel om "cookies" te blokkeer? Of het jy miskien 'n adblocker geïnstalleer? Of het jy jou /etc/hosts file verander? Herbegin jou webblaaier en kyk of dit help, of probeer met 'n ander webblaaier. Hoop dit help. Groete JCBrand (kontak) 10:26, 22 November 2016 (UTC)
Hallo julle. Pieter hou sy besprekingsblad dop, hoekom het julle niks vir hom gesê as hy foute maak nie? Al die foute waarop julle hom gewys het op sy besprekingsblad, is goed wat hy nie meer doen nie. Anders as julle, weet Pieter ook nie hoe om te kyk watse veranderinge julle gemaak het aan sy werk nie, want dit wys slegs in die "markup" van die artikel en nie almal verstaan die "markup" nie. Wat is die foute wat hy maak? Lys dit asseblief op sy gebruikerblad, sodat mens daaraan kan werk?
Boaan elke artikel staan "Wys geskiedenis". Enigeen kan daarop klik en dan op "vorige" by die laaste wysiging. Die mees basiese is dat die inligtingskassie regs boaan die artikel moet staan voor én nadat 'n mens aan 'n artikel gewerk het (dit moet dus nie skuif nie). Die bronne, verwysings, kategorieë, ens. moet ná jou wysiging steeds heel onder staan en daar moet 'n inleidingsparagraaf wees met dié strekking: NAAM (GEBOORTEPLEK, -DATUM – STERFPLEK, -DATUM) en wat die persoon was en gedoen het. Gewoonlik volg dan twee paragrawe met 'n opsomming van sy/haar lewe en werk. Dit alles en baie meer staan hier: Wikipedia:Wenke vir die skryf van ’n goeie artikel. Enige nuwe gebruiker wat 'n bietjie rondsnuffel, sal hierdie en ander nuttige wenke gou-gou raaksien. Trouens, die belangrikste riglyne is maklik toeganklik vanaf elke nuwe gebruiker se besprekingsblad. Sodra iemand registreer, word dit daar geplak. Ek weet nie hoekom die administrateurs dit nie op Pieter1960 se besprekingsblad geplaas het nie. Morne (kontak) 07:41, 29 November 2016 (UTC)